ai4bharat/Pralekha huggingface dataset:
वस्त्र मंत्रालय
केंद्रीय मंत्रिमंडल ने जेपीएम अधिनियम, 1987 के तहत जूट वर्ष 2021-22 के लिए जूट पैकेजिंग सामग्री के लिए आरक्षण नियमों को मंजूरी दी
खाद्यान्नों को शत-प्रतिशत और 20 प्रतिशत चीनी को जूट की बोरियों में पैक करना अनिवार्य है
इससे जूट मिलों एवं सहायक इकाइयों में कार्यरत 3,70,000 श्रमिकों को राहत मिलेगी और लगभग 40 लाख किसान परिवारों की आजीविका को भी सहायता मिलेगी
प्रधानमंत्री श्री नरेन्द्र मोदी की अध्यक्षता में आर्थिक मामलों की मंत्रिमंडलीय समिति ने 10 नवम्बर, 2021 को जूट वर्ष 2021-22  के लिए पैकेजिंग में जूट के अनिवार्य उपयोग के लिए आरक्षण नियमों को मंजूरी दी है। जूट वर्ष 2021-22 के लिए अनिवार्य पैकेजिंग मानदंड खाद्यान्नों को शत-प्रतिशत और 20 प्रतिशत चीनी को जूट की बोरियों में अनिवार्य रूप से पैक करने का अनुमोदन करते हैं।
वर्तमान प्रस्ताव में आरक्षण नियम भारत में कच्चे जूट और जूट पैकेजिंग सामग्री के घरेलू उत्पादन के हितों की रक्षा करेंगे, जिससे भारत, आत्मनिर्भर भारत के अनुरूप आत्मनिर्भर हो जाएगा। जूट पैकेजिंग सामग्री में पैकेजिंग के आरक्षण से देश में वर्ष 2020-21 के दौरान लगभग 66.57 प्रतिशत कच्चे जूट की खपत हुई। जेपीएम अधिनियम के प्रावधान को लागू करके सरकार जूट मिलों और सहायक इकाइयों में कार्यरत 0.37 मिलियन श्रमिकों को राहत प्रदान करेगी और इसके साथ-साथ लगभग 4.0 मिलियन किसान परिवारों की आजीविका में भी मदद करेगी। इसके अलावा, इससे पर्यावरण सुरक्षा में भी मदद मिलेगी क्योंकि जूट एक प्राकृतिक, बायोडिग्रेडेबल , नवीकरणीय और पुन: उपयोग किए जाने वाला फाइबर है इसलिए यह सभी स्थिरता मानकों को पूरा करता है।
जूट उद्योग का सामान्य रूप से भारत की राष्ट्रीय अर्थव्यवस्था में और विशेष रूप से पूर्वी क्षेत्र यानी पश्चिम बंगाल, बिहार, ओडिशा, असम, त्रिपुरा, मेघालय, आंध्र प्रदेश और तेलंगाना में महत्वपूर्ण स्थान है। यह पूर्वी क्षेत्र, विशेष रूप से पश्चिम बंगाल में एक प्रमुख उद्योग है।
जेपीएम अधिनियम के तहत आरक्षण नियम जूट क्षेत्र में 0.37 मिलियन श्रमिकों और 4 मिलियन किसानों को प्रत्यक्ष रोजगार उपलब्ध कराते हैं। जेपीएम अधिनियम, 1987 जूट किसानों, कामगारों और जूट सामान के उत्पादन में लगे व्यक्तियों के हितों की रक्षा करता है। जूट उद्योग के कुल उत्पादन का 75 प्रतिशत जूट सेकिंग बैग हैं, जिसमें से 90 प्रतिशत की आपूर्ति भारतीय खाद्य निगम  और राज्य खरीद एजेंसियों  को की जाती है और बकाया उत्पादन का निर्यात/सीधी बिक्री की जाती है।
भारत सरकार खाद्यान्नों की पैकिंग के लिए हर साल लगभग 8,000 करोड़ रुपये मूल्य के जूट सेकिंग बैग की खरीदारी करती है, जिससे जूट किसानों और कामगारों को उनकी उपज के लिए गारंटीशुदा बाजार सुनिश्चित होता है।
जूट सेकिंग बैग का औसत उत्पादन लगभग 30 लाख गांठ  है और सरकार जूट किसानों, जूट उद्योग में लगे श्रमिकों और व्यक्तियों के हितों की रक्षा के लिए जूट बोरियों के उत्पादन का पूरा उठान सुनिश्चित करने के लिए प्रतिबद्ध है।
प्रधानमंत्री कार्यालय
हमारी पुरुष हॉकी टीम ने टोक्यो 2020 में सर्वश्रेष्ठ प्रदर्शन किया और यही महत्त्वपूर्ण हैः प्रधानमंत्री
प्रधानमंत्री श्री नरेन्द्र मोदी ने कहा है कि हमारी पुरुष हॉकी टीम ने टोक्यो 2020 में अपना सर्वश्रेष्ठ प्रदर्शन किया है और यही बात महत्त्वपूर्ण है। उन्होंने भारतीय हॉकी टीम को उसके अगले मैच और भावी प्रयासों के लिये शुभकामनायें भी दीं।
एक ट्वीट में प्रधानमंत्री ने कहा हैः
“जीत और हार जीवन का हिस्सा होते हैं। हमारी पुरुष हॉकी टीम ने #टोक्यो 2020 में अपना सर्वश्रेष्ठ प्रदर्शन किया है और यही सबसे अहम बात है। टीम को उसके अगले मैच और उसके भावी प्रयासों के लिये शुभकामनायें। भारत को अपने खिलाड़ियों पर गर्व है।”
रक्षा मंत्रालय
संयुक्त एचएडीआर अभ्यास समन्वय - 2022 वायु सेना स्टेशन आगरा में प्रारंभ होगा
भारतीय वायु सेना 28 नवंबर, 2022 से 30 नवंबर, 2022 तक वायु सेना स्टेशन आगरा में वार्षिक संयुक्त मानवीय सहायता और आपदा राहत  अभ्यास 'समन्वय 2022' आयोजित कर रही है। संस्थागत आपदा प्रबंधन अवसंरचनाओं तथा आकस्मिक उपायों के प्रभाव का आकलन करने के उद्देश्य से आयोजित इस अभ्यास में आपदा प्रबंधन पर एक संगोष्ठी, एक ‘मल्टी एजेंसी अभ्यास’ शामिल होगा, जिसमें विभिन्न एचएडीआर परिसंपत्तियों के स्थिर और उड़ान प्रदर्शन तथा एक 'टेबल टॉप अभ्यास' होगा।
देश के विभिन्न हितधारकों की भागीदारी के साथ इस अभ्यास में आसियान देशों के प्रतिनिधि भी भाग लेंगे। रक्षा मंत्री श्री राजनाथ सिंह 29 नवंबर, 2022 को अभ्यास के दौरान आयोजित किए जाने वाले क्षमता प्रदर्शन कार्यक्रमों के लिए मुख्य अतिथि होंगे।
समन्वय 2022 नागरिक प्रशासन, सशस्त्र बलों, एनडीएमए, एनआईडीएम, एनडीआरएफ, डीआरडीओ, बीआरओ, आईएमडी, एनआरएस तथा आईएनसीओआईएस सहित विभिन्न राष्ट्रीय और क्षेत्रीय हितधारकों के संयुक्त दृष्टिकोण को बढ़ावा देगा। इस बहु एजेंसी तालमेल से प्रभावी संचार, अंत: क्रियाशीलता, सहयोग तथा एचएडीआर के सफल संचालन में उनके ऐप्लिकेशन के लिए संस्थागत ढांचे के विकास में योगदान देने की आशा है। अभ्यास का उद्देश्य आसियान सदस्य देशों के साथ डोमेन ज्ञान, अनुभव तथा श्रेष्ठ व्यवहारों के आदान-प्रदान के लिए एक अनूठा मंच प्रदान करना भी है।
प्रधानमंत्री कार्यालय
प्रधानमंत्री ने परली वैजनाथ-विकाराबाद विद्युतीकरण परियोजना के लिये कर्नाटक, महाराष्ट्र और तेलंगाना के लोगों को बधाई दी
प्रधानमंत्री श्री नरेन्द्र मोदी ने परली वैजनाथ-विकाराबाद विद्युतीकरण परियोजना के लिये कर्नाटक, महाराष्ट्र और तेलंगाना के लोगों को बधाई दी। इसके साथ ही अब 268 किलोमीटर के सम्पूर्ण मार्ग का विद्युतिकरण हो गया है।
प्रधानमंत्री ने ट्वीट कियाः
“इस मिशन को और शक्ति तथा कर्नाटक, महाराष्ट्र और तेलंगाना के लोगों को बधाई, जिन्हें इस विशेष विस्तार से लाभ पहुंचेगा।”
राष्ट्रपति सचिवालय
राष्ट्रपति ने ‘भारत रत्न’ अलंकरण प्रदान किए
राष्ट्रपति श्री रामनाथ कोविंद ने आज  राष्ट्रपति भवन में आयोजित अलंकरण समारोह में श्री नानाजी देशमुख , डॉ. भूपेन्द्र कुमार हजारिका  और श्री प्रणब मुखर्जी को ‘भारत रत्न’ अलंकरण प्रदान किए।
अलंकरण प्राप्त करने वाली हस्तियों के उद्धरण के लिए यहां क्लिक करें
भारतीय प्रतिस्पर्धा आयोग
सीसीआई ने सेंटेला मॉरीशस होल्डिंग्स लिमिटेड द्वारा क्वालिटी केयर इंडिया लिमिटेड में कुल इक्विटी शेयरधारिता की लगभग 24.16 प्रतिशत हिस्सेदारी के अधिग्रहण को मंजूरी दी
भारतीय प्रतिस्पर्धा आयोग  ने सेंटेला मॉरीशस होल्डिंग्स लिमिटेड द्वारा क्वालिटी केयर इंडिया लिमिटेड में कुल इक्विटी शेयरधारिता की लगभग 24.16 प्रतिशत हिस्सेदारी के अधिग्रहण को मंजूरी दे दी है।
प्रस्तावित संयोजन सेंटेला मॉरीशस होल्डिंग्स लिमिटेड द्वारा क्वालिटी केयर इंडिया लिमिटेड  में कुल इक्विटी शेयरधारिता की लगभग 24.16 प्रतिशत हिस्सेदारी के अधिग्रहण से संबंधित है।
अधिग्रहणकर्ता
सेंटेला मॉरीशस होल्डिंग्स लिमिटेड मॉरीशस में नयी निगमित विशेष प्रयोजन निवेश कंपनी है और वर्तमान में इसका भारत में कोई संचालन नहीं है। अधिग्रहणकर्ता का मुख्य स्वामित्व और नियंत्रण एक इकाई द्वारा किया जाता है, जिसे टीपीजी इंक  के सहयोगियों द्वारा सलाह दी जाती है तथा जिसकी अंतिम होल्डिंग कंपनी टीपीजी समूह है। अपनी सहायक कंपनियों और सहयोगियों सहित टीपीजी को एक साथ 'टीपीजी समूह' के रूप में संदर्भित किया गया है।
टीपीजी समूह वित्तीय सेवाओं, प्रौद्योगिकी, उपभोक्ता, यात्रा, मीडिया, रियल एस्टेट और स्वास्थ्य सेवा जैसे क्षेत्रों पर प्राथमिक ध्यान देने के साथ अपने विभिन्न निवेशों के माध्यम से भारत में अपना कार्य संचालित करती है।
लक्ष्य
क्यूसीआईएल एक गैर-सूचीबद्ध सार्वजनिक लिमिटेड कंपनी है, जिसका पंजीकृत कार्यालय हैदराबाद में है। क्यूसीआईएल भारत में एक बहु-विशेषज्ञता स्वास्थ्य सेवा प्रदाता है। यह भारत के विभिन्न शहरों में केयर हॉस्पिटल्स ब्रांड नाम के तहत बहु-विशेषज्ञता वाले अस्पतालों का एक नेटवर्क संचालित करती है। केयर हॉस्पिटल्स के पास भारत के 6 राज्यों के 7 शहरों में 17 स्वास्थ्य सुविधाएं  हैं।
सीसीआई का विस्तृत आदेश जल्द ही जारी किया जाएगा।
रक्षा मंत्रालय
भारतीय तटरक्षक बल मालदीव के समुद्री क्षेत्र से बचाए गए दस मछुआरों को स्वदेश लाया
भारतीय तट रक्षक बल मालदीव के समुद्री क्षेत्र से बचाए गए दस भारतीय मछुआरों को 06 मई, 2023 को सुरक्षित विशाखापत्तनम लाया।
ये मछुआरे 16 अप्रैल, 2023 को कन्याकुमारी, तमिलनाडु के पास थेंगापट्टनम से समुद्र में मछली पकड़ने गए थे। हालांकि, उनकी नाव का इंजन फेल हो गया और वे 5 दिनों तक बिना किसी मदद के मालदीव समुद्री क्षेत्र में बहते चले गए। 26 अप्रैल, 2023 को भारतीय तटरक्षक एमआरसीसी यानी समुद्री बचाव समन्वय केंद्र के समन्वय में मालदीव खोज और बचाव क्षेत्र से एमवी फ्यूरियस द्वारा इन मछुआरों को बचाया गया। तटरक्षक समुद्री बचाव समन्वय केंद्र  को प्राप्त सूचना के आधार पर, आईसीजीएस विग्रह को इन बचाए गए मछुआरों को अंडमान और निकोबार द्वीप समूह में कैंपबेल खाड़ी से आने वाले व्यापारी जहाज पर चढ़ाने के लिए भेजा गया था।
इन दस मछुआरों में से आठ केरल के विझिंजम के हैं जबकि दो तमिलनाडु में कन्याकुमारी के हैं। बचाए गए सभी इन सभी दस मछुआरों की प्रारंभिक चिकित्सा जांच तटरक्षक जहाज पर की गई और सभी पूरी तरह स्वस्थ अवस्था में पाए गए।
राष्ट्रपति सचिवालय
अंतरराष्ट्रीय महिला दिवस की पूर्वसंध्या पर राष्ट्रपति का संदेश
राष्ट्रपति श्री राम नाथ कोविंद ने हर वर्ष 8 मार्च को मनाये जाने वाले अंतरराष्ट्रीय महिला दिवस की पूर्वसंध्या पर अपने संदेश में कहा है की : -
“अंतरराष्ट्रीय महिला दिवस के अवसर पर, मैं सभी महिलाओं को हार्दिक बधाई और शुभकामनाएँ देता हूँ।
महिलाएं हमारे परिवार, समाज और राष्ट्र के लिए प्रेरणा स्त्रोत हैं। वे सामाजिक संरचना का अनिवार्य आधार हैं। भारत में भी, महिलाओं ने जीवन के हर क्षेत्र में अपनी पहचान बनाई है। जीवन के सभी क्षेत्रों में उनकी विशिष्ट भूमिका के साथ, उन्होंने राष्ट्र की प्रगति में महत्वपूर्ण योगदान दिया है।
भारत में महिलाओं की सामाजिक-आर्थिक स्थिति को और बेहतर बनाने के लिए बहुत कुछ किया जाना बाकी है। हम सभी को मिल कर महिलाओं की सुरक्षा, शिक्षा और स्वतंत्रता के लिए अथक प्रयास करनें होंगे क्योंकि केवल ऐसा करने से ही हम महिलाओं, विशेषकर हमारी बेटियों के लिए अधिक सक्रिय, सक्षम और सशक्त बनने का मार्ग प्रशस्त कर सकेंगे।
आइए, अंतरराष्ट्रीय महिला दिवस के इस अवसर को हम महिलाओं के सम्मान, सुरक्षा और सशक्तिकरण के लिए समर्पित करें और यह संकल्प लें कि हम उनकी प्रगति में बाधा डालने वाली हर परंपरा और नीति को बदलने में उनका समर्थन करेंगे।”
राष्ट्रपति का संदेश देखने के लिए यहां क्लिक करें
रसायन एवं उर्वरक मंत्रालय
सीआईपीईटी संस्थानों/केन्द्रों ने कोविड-19 राहत कार्य के लिए स्थानीय अधिकारियों/ निकायों को 85.50 लाख रुपये की सहायता राशि दी
सीआईपीईटी के कर्मचारियों ने पीएम केयर्स फंड में एक दिन के वेतन के रूप में 18.25 लाख रुपये का योगदान दिया
केंद्रीय प्लास्टिक इंजीनियरिंग एवं प्रौद्योगिकी संस्थान , जोकि रसायन एवं उर्वरक मंत्रालय के तहत भारत सरकार का एक संस्थान है, ने विभिन्न स्थानीय निकायों, नगर निगमों और राज्य सरकारों को कोविड–19 महामारी से लड़ने के उनके प्रयासों में सहयोग करने के लिए 85.50 लाख रुपये का दान दिया है। इसके अलावा, सीआईपीईटी के सभी कर्मचारियों ने मिलकर आपातकालीन स्थिति में प्रधानमंत्री की नागरिक सहायता एवं राहत  कोष में अपने एक दिन के वेतन के रूप में 18.25 लाख रुपये का योगदान किया है।
सीआईपीईटी द्वारा किये गये इस योगदान का उपयोग कोविड–19 के प्रसार को रोकने के उद्देश्य से सरकार द्वारा लागू लॉकडाउन के मद्देनजर गरीब, दलित और प्रवासी मजदूरों की दुर्दशा को कम करने और उन्हें भोजन एवं आश्रय प्रदान करने के लिए किया जायेगा।
केंद्रवार योगदानों का विवरण निम्नानुसार है:
|
|
क्र. सं
|
|
सीआईपीईटी का नाम
|
|
राशि 
|
|
|
|
क्र. सं
|
|
सीआईपीईटी का नाम
|
|
राशि 
|
|
1
|
|
सीआईपीईटी: आईपीटी, अहमदाबाद
|
|
2.00
|
|
14
|
|
सीआईपीईटी:सीएसटीएस देहरादून
|
|
5.00
|
|
2
|
|
सीआईपीईटी: आईपीटी, भुवनेश्वर
|
|
2.50
|
|
15
|
|
सीआईपीईटी:सीएसटीएस एंड पीडब्ल्यूएमसी,
गुवाहाटी
|
|
2.00
|
|
3
|
|
सीआईपीईटी: आईपीटी, चेन्नई
|
|
5.00
|
|
16
|
|
सीआईपीईटी:सीएसटीएस, हाजीपुर
|
|
7.00
|
|
4
|
|
सीआईपीईटी: आईपीटी, कोच्ची
|
|
2.50
|
|
17
|
|
सीआईपीईटी:सीएसटीएस, हल्दिया
|
|
3.00
|
|
5
|
|
सीआईपीईटी: आईपीटी, लखनऊ
|
|
5.00
|
|
18
|
|
सीआईपीईटी:सीएसटीएस, हैदराबाद
|
|
2.00
|
|
6
|
|
सीआईपीईटी:एसएआरपी – एआरएसटीपीएस, चेन्नई
|
|
2.00
|
|
19
|
|
सीआईपीईटी:सीएसटीएस, मदुरै
|
|
2.00
|
|
7
|
|
सीआईपीईटी:एलएआरपीएम,
भुबनेश्वर
|
|
2.50
|
|
20
|
|
सीआईपीईटी:सीएसटीएस, मुरथल
|
|
5.00
|
|
8
|
|
सीआईपीईटी:सीएसटीएस, अगरतला
|
|
3.00
|
|
21
|
|
सीआईपीईटी:सीएसटीएस, मैसूरु
|
|
2.00
|
|
9
|
|
सीआईपीईटी:सीएसटीएस, बड्डी
|
|
5.00
|
|
22
|
|
सीआईपीईटी:सीएसटीएस, रांची
|
|
3.00
|
|
10
|
|
सीआईपीईटी:सीएसटीएस, बालासोर
|
|
2.50
|
|
23
|
|
सीआईपीईटी:सीएसटीएस, वलसाड
|
|
2.00
|
|
11
|
|
सीआईपीईटी:सीएसटीएस, भोपाल
|
|
11.00
|
|
24
|
|
सीआईपीईटी:सीएसटीएस, विजयवाड़ा
|
|
2.00
|
|
12
|
|
सीआईपीईटी:सीएसटीएस, भुबनेश्वर
|
|
2.50
|
|
25
|
|
सीआईपीईटी:सीएसटीएस, कोरबा
|
|
2.00
|
|
13
|
|
सीआईपीईटी:सीएसटीएस, चंद्रपुर
|
|
3.00
|
|
कुल योगदान
|
|
85.50
कोविड -19 राहत पहल के एक हिस्से के रूप में, सीआईपीईटी के विभिन्न केंद्र भी कल्याणकारी गतिविधियों में संलग्न हैं। सीआईपीईटी: सीएसटीएस, ग्वालियर ने अपने कौशल प्रशिक्षण केंद्र (स्किल ट्रेनिंग सेंटर को जिला मजिस्ट्रेट/कलेक्टर को सौंप दिया है और पैरामेडिकल टीम की सहायता करने के उद्देश्य से अपने कर्मचारियों और अधिकारियों को 24/7 ड्यूटी पर संलग्न करते हुए 72 बिस्तरों वाला एक क्वारंटाइन केंद्र तैयार किया है।
प्रधानमंत्री कार्यालय
प्रधानमंत्री ने नौसेना दिवस पर भारतीय नौसेना को बधाई दी
प्रधानमंत्री श्री नरेन्द्र मोदी ने आज नौसेना दिवस पर भारतीय नौसेना कर्मियों को बधाई दी।
प्रधानमंत्री ने कहा,‘‘नौसेना दिवस पर हमारे सभी साहसी नौसेना कर्मियों और उनके परिवारों को शुभकामनाएं। भारतीय नौसेना निर्भीक होकर हमारी तटीय सीमाओं की रक्षा करती है और जरूरत के समय मानवीय सहायता भी प्रदान करती है।हम सदियों से भारत की समृद्ध समुद्री परंपरा का भी स्मरण करते हैं।’’
गृह मंत्रालय
लद्दाख का एक 10 सदस्यीय प्रतिनिधिमण्डल आज माननीय गृह मंत्री श्री अमित शाह से मिला
प्रतिनिधियों ने लद्दाख की भाषा, संस्कृति एवं भूमि के संरक्षण, लद्दाख के लोगों का विकास में हिस्सा, रोजगार बढ़ाने के अवसर के बारे में अभिप्राय व्यक्त किए
श्री अमित शाह जी ने बताया कि माननीय प्रधानमंत्री श्री नरेन्द्र मोदी जी के नेतृत्व की सरकार लद्दाख के विकास और उसकी भूमि व संस्कृति के संरक्षण के लिए निरंतर कटिबद्ध है
केन्द्रीय गृह मंत्री श्री अमित शाह की अध्यक्षता में आयोजित बैठक में तय हुआ कि लद्दाख की भाषा, लद्दाख की संस्कृति एवं भूमि संरक्षण तथा लद्दाख के लोगों की विकास में हिस्सेदारी के समुचित समाधान के लिए गृह राज्यमंत्री श्री जी0 किशन रेड्डी के नेतृत्व में एक कमेटी का गठन किया जाएगा
कमेटी में गृह मंत्री से आज मिले प्रतिनिधिमण्डल द्वारा नामांकित व्यक्तिगण, लद्दाख से निर्वाचित सदस्यगण, एलएएचडीसी काउंसिल के सदस्य तथा भारत सरकार एवं लद्दाख प्रशासन के पदेन सदस्य होंगे
लद्दाख का एक 10 सदस्यीय प्रतिनिधिमण्डल आज माननीय गृह मंत्री श्री अमित शाह से मिला। सभी प्रतिनिधियों ने लद्दाख की विषम भौगोलिक परिस्थिति तथा सामरिक महत्ता को देखते हुए लद्दाख की भाषा, लद्दाख की संस्कृति एवं लद्दाख की भूमि के संरक्षण, लद्दाख के लोगों का विकास में हिस्सा, रोजगार बढ़ाने के अवसर और वहॉं की डेमोग्राफी के बदलाव के बारे में सभी प्रतिनिधियों ने अभिप्राय व्यक्त किए। एलएएचडीसी के चुनाव से पहले इस विषय पर एक आन्दोलन भी हुआ था।
श्री अमित शाह ने बताया कि माननीय प्रधानमंत्री श्री नरेन्द्र मोदी जी के नेतृत्व की सरकार लद्दाख के विकास और उसकी भूमि व संस्कृति के संरक्षण के लिए निरंतर कटिबद्ध है। लद्दाख को संघ शासित प्रदेश का दर्जा दिए जाने की लद्दाख के नागरिकों की दशकों से लंबित मांग को पूर्ण कर मोदी सरकार ने अपनी प्रतिबद्धता को दर्शाया है।
आज केन्द्रीय गृह मंत्री श्री अमित शाह की अध्यक्षता में आयोजित बैठक में तय हुआ कि लद्दाख की भाषा, लद्दाख की संस्कृति एवं भूमि संरक्षण तथा लद्दाख के लोगों की विकास में हिस्सेदारी के समुचित समाधान के लिए गृह राज्यमंत्री श्री जी0 किशन रेड्डी के नेतृत्व में एक कमेटी का गठन किया जाएगा। इस कमेटी में गृह मंत्री से आज मिले प्रतिनिधिमण्डल द्वारा नामांकित व्यक्तिगण, लद्दाख से निर्वाचित सदस्यगण, एलएएचडीसी काउंसिल के सदस्य तथा भारत सरकार एवं लद्दाख प्रशासन के पदेन सदस्य होंगे।
इस कमेटी के सभी सदस्य साथ मिलकर लद्दाख के प्रतिनिधिमण्डल द्वारा व्यक्त की गई चिन्ताओं के समाधान का मार्ग यथाशीघ्र सुझाएंगे तथा निर्णय लेते समय कमेटी के विचारों का यथायोग्य संज्ञान लिया जाएगा।
राष्ट्रपति सचिवालय
चार देशों के राजनयिकों ने राष्ट्रपति के समक्ष अपने परिचय पत्र प्रस्तुत किये
राष्ट्रपति श्रीमती द्रौपदी मुर्मु ने आज  राष्ट्रपति भवन में आयोजित एक समारोह में इक्वाडोर, सोमालिया, जर्मनी और सूरीनाम के राजदूतों से परिचय पत्र स्वीकार किये। निम्नलिखित राजदूतों ने अपने परिचय पत्र प्रस्तुत किये:
1. महामहिम श्री फ्रांसिस्को तेओदोरो माल्डोनाडो ग्वेरा, इक्वाडोर गणराज्य के राजदूत
2. महामहिम श्री अहमद अली दाहिर, सोमालिया संघीय गणराज्य के राजदूत
3. महामहिम डॉ. फिलिप एकरमैन, जर्मनी संघीय गणराज्य के राजदूत
4. महामहिम श्री अरुणकोमर हार्डियन, सूरीनाम गणराज्य के राजदूत
आवास एवं शहरी कार्य मंत्रालय
तमिलनाडु: स्वच्छता में युवा सबसे आगे
स्वच्छ भारत मिशन की पिछले नौ वर्षों में सफलता के परिणामस्वरूप आज स्वच्छता को एक उत्सव की तरह मनाया जा रहा है। भारत को कचरा मुक्त बनाने के इस उत्सव में समाज के सभी वर्गों से आने वाले नागरिक शामिल हो रहे हैं। स्वच्छता पखवाड़ा-स्वच्छता ही सेवा की शुरूआत ने सफाई को लेकर देश में एक आंदोलन का रुप ले लिया है। इस स्वच्छता आंदोलन में बच्चों के साथ-साथ वयस्क भी बड़ी संख्या में शामिल हो रहे हैं। तमिलनाडु में स्वच्छता ही सेवा अभियान छात्रों द्वारा प्रतिदिन की जाने वाली गतिविधियों के साथ निर्धारित है। इस अभियान में स्कूल और कॉलेज के छात्रों को बड़े पैमाने पर शामिल करके स्वच्छता क्रांति को बढ़ावा दिया जा रहा है। स्वच्छता पखवाड़ा के तहत, ठोस अपशिष्ट प्रबंधन, एकल उपयोग प्लास्टिक के खतरों पर जागरूकता फैलाने के लिए कई प्रमुख गतिविधियां और छोटे अभियान आयोजित किए गए। साथ ही, राज्य भर के सभी शहरी स्थानीय निकाय  के स्कूल/कॉलेजों में स्वच्छता अभियान चलाया गया। विभिन्न संस्थानों में आयोजित स्वच्छता ही सेवा गतिविधियों में 1 लाख से अधिक छात्रों को भाग लेते देखना एक सुखद अनुभव था। सामान्य जागरूकता और स्वच्छता अभियानों के अलावा, कई यूएलबी ने एमसीसी, एमआरएफ, जैविक सीएनजी संयंत्र और जैविक खनन स्थलों जैसे ठोस अपशिष्ट प्रबंधन संयंत्रों को नजदीक से जानने-समझने के लिए छात्रों के लिए भ्रमण की भी व्यवस्था की गई। इसके अलावा, स्कूलों ने कचरे से अचरज भरी गतिविधियों पर प्रतियोगिताएं आयोजित कीं, जिसमें कई छात्रों ने कचरे से संपत्ति बनाने वाली कलाकृतियां तैयार कीं और प्रदर्शनी में पेश कीं।
छात्रों को गीले और सूखे कचरे को अलग-अलग करने के बारे में भी बताया गया। सभी स्कूलों में अपने स्वयं के गीले कचरे का प्रबंधन करने के लिए ऑनसाइट कंपोस्टिंग भी शुरू की गई और छात्रों को घरेलू कंपोस्टिंग शुरू करने की सरल तकनीकें सिखाई गईं। अभियान के दौरान रैलियां, मैराथन, साइक्लोथॉन आदि भी आयोजित किए गए। एकल उपयोग प्लास्टिक पर प्रतिबंध और प्लास्टिक के विकल्पों के बारे में जानकारी भी छात्रों को दी गई। कुछ स्कूलों में कपड़े के थैले भी वितरित किए गए और उनके बीच कचरा स्रोत पृथक्करण और घरेलू खाद बनाने की तकनीक पर पर्चे वितरित किए गए। तमिलनाडु के छात्रों ने रास्ता दिखाया है, क्योंकि स्कूल और कॉलेज के बच्चों जैसे युवा परिवर्तनकर्ताओं की सक्रिय भागीदारी निकट भविष्य में स्वच्छ भारत को स्वरुप देने में महत्वपूर्ण भूमिका निभाएगी।
प्रधानमंत्री कार्यालय
प्रधानमंत्री ने एशियाई खेलों में पुरुषों की 800 मीटर दौड़ प्रतिस्पर्धा में रजत पदक जीतने पर एथलीट मोहम्मद अफसल पुलिक्कलाकथ को बधाई दी
प्रधानमंत्री श्री नरेन्द्र मोदी ने एशियाई खेलों में पुरुषों की 800 मीटर स्पर्धा में रजत पदक जीतने वाले ट्रैक और फील्ड एथलीट मोहम्मद अफसल पुलिक्कलाकथ को बधाई दी।
प्रधानमंत्री ने एक्स पर पोस्ट किया:
"पुरुषों की 800 मीटर एशियाई खेलों की स्पर्धा में रजत पदक जीतने के लिए मोहम्मद अफसल पुलिक्कलाकथ को बधाई।
उन्हें अपनी कड़ी मेहनत और जुझारूपन का फल मिला है। इस सफलता पर भारत बहुत खुश है और जश्न मना रहा है, बहुत अच्छा!"
|
|
क्र. सं.
|
|
अतिरिक्त न्यायाधीशों का नाम 
|
|
विवरण
|
|
-
|
|
चंद्र कुमार राय, अतिरिक्त न्यायाधीश
|
|
इलाहाबाद उच्च न्यायालय में न्यायाधीश के रूप में नियुक्ति।
|
|
-
|
|
कृष्ण पहल, अतिरिक्त न्यायाधीश
|
|
-
|
|
समीर जैन, अतिरिक्त न्यायाधीश
|
|
-
|
|
आशुतोष श्रीवास्तव, अतिरिक्त न्यायाधीश
|
|
-
|
|
सुभाष विद्यार्थी, अतिरिक्त न्यायाधीश
|
|
-
|
|
बृज राज सिंह, अतिरिक्त न्यायाधीश
|
|
-
|
|
श्री प्रकाश सिंह, अतिरिक्त न्यायाधीश
|
|
-
|
|
विकास बधवार, अतिरिक्त न्यायाधीश
|
|
-
|
|
ओम प्रकाश त्रिपाठी, अतिरिक्त न्यायाधीश
|
|
-
|
|
विक्रम डी. चौहान, अतिरिक्त न्यायाधीश
|
|
-
|
|
राजेश नारायणदास लड्ढा, अतिरिक्त न्यायाधीश
|
|
बॉम्बे उच्च न्यायालय में न्यायाधीश के रूप में नियुक्ति।
|
|
-
|
|
संजय गणपतराव मेहारे, अतिरिक्त न्यायाधीश
|
|
-
|
|
गोविंदा आनंद सनप, अतिरिक्त न्यायाधीश
|
|
-
|
|
शिवकुमार गणपत राव दिगे, अतिरिक्त न्यायाधीश
|
|
-
|
|
अमित शर्मा, अतिरिक्त न्यायाधीश
|
|
दिल्ली उच्च न्यायालय में न्यायाधीश के रूप में नियुक्ति।
|
|
-
|
|
श्रीमती सुंदरम श्रीमथी, अतिरिक्त न्यायाधीश
|
|
मद्रास उच्च न्यायालय में न्यायाधीश के रूप में नियुक्ति।
|
|
-
|
|
डी. भारत चक्रवर्ती, अतिरिक्त न्यायाधीश
|
|
-
|
|
आर. विजयकुमार, अतिरिक्त न्यायाधीश
|
|
-
|
|
मोहम्मद शफीक, अतिरिक्त न्यायाधीश
|
|
-
|
|
जे. सत्य नारायण प्रसाद, अतिरिक्त न्यायाधीश
रक्षा मंत्रालय
एडमिरल आर. हरि कुमार, पीवीएसएम, एवीएसएम, वीएसएम, एडीसी ने नौसेना स्टाफ के 25वें प्रमुख के रूप में भारतीय नौसेना की कमान संभाली
एडमिरल आर. हरि कुमार, पीवीएसएम, एवीएसएम, वीएसएम, एडीसी ने आज  नौसेना स्टाफ के 25वें प्रमुख के रूप में भारतीय नौसेना की कमान संभाली। उन्होंने एडमिरल करमबीर सिंह, पीवीएसएम, एवीएसएम, एडीसी का स्थान ग्रहण किया है, जो भारतीय नौसेना में 41 साल से अधिक के अपने शानदार करियर के बाद सेवानिवृत्त हुए हैं।
एडमिरल आर. हरि कुमार प्रतिष्ठित राष्ट्रीय रक्षा अकादमी, खडकवासला के पूर्व छात्र रहे हैं। उन्हें 01 जनवरी, 1983 को भारतीय नौसेना में कमीशन मिला था। अपने 38 वर्ष से अधिक के शानदार करियर के दौरान उन्होंने तटरक्षक जहाज सी-01, भारतीय नौसेना जहाज के निशंक, कोरा, रणवीर तथा विमान वाहक आईएनएस विराट की कमान संभाली है। एडमिरल आर. हरि कुमार तोपखाना विशेषज्ञ रहे हैं। उन्होंने पश्चिमी बेडे के फ्लीट ऑपरेशंस ऑफिसर और फ्लीट गनरी ऑफिसर, आईएनएस विपुल के कार्यकारी अधिकारी , आईएनएस रंजीत के गनरी ऑफिसर , आईएनएस कुठार के कमीशनिंग जीओ और आईएनएस रणवीर के कमीशनिंग क्रू सहित अनेक महत्वपूर्ण पदों को सुशोभित किया है। उनकी तटवर्ती नियुक्तियों में मुख्यालय डब्ल्यूएनसी में कमांड गनरी ऑफिसर, सेशेल्स में सरकार के नौसेना सलाहकार, मोगादिशु सोमालिया में संयुक्त राष्ट्र मिशन , आईएनएस द्रोणाचार्य के प्रशिक्षण कमांडर शामिल हैं। फ्लैग ऑफिसर के रूप में, उन्होंने नेवल वॉर कॉलेज, गोवा में कमांडेंट, फ्लैग ऑफिसर सी-ट्रोनिंग , फ्लैग ऑफिसर कमांडिंग वेस्टर्न फ्लीट , चीफ ऑफ स्टाफ, पश्चिमी नौसेना कमान, कंट्रोलर पर्सनेल सर्विसेज और नौसेना मुख्यालय में कार्मिक प्रमुख  के रूप में काम किया है। उन्होंने चीफ ऑफ डिफेंस स्टाफ  संस्थान के निर्माण के दौरान महत्वपूर्ण संयोजन में चेयरमैन चीफ ऑफ स्टाफ कमेटी  के चीफ ऑफ इंटीग्रेटिट डिफेंस स्टाफ प्रमुख के रूप में तथा सैन्य मामलों के विभाग में भी काम किया है।
एडमिरल आर. हरि कुमार 30 नवंबर, 2021 को नौसेना स्टाफ के प्रमुख के रूप में पदभार ग्रहण करने से पहले मुंबई में पश्चिमी नौसेना कमान के फ्लैग ऑफिसर कमांडिंग-इन-चीफ थे।
वित्त मंत्रालय
आयकर विभाग ने गुजरात में तलाशी अभियान चलाया
आयकर विभाग ने मुख्य रूप से सिरेमिक टाइलों के निर्माण और व्यापार में शामिल एक व्यापारिक समूह के खिलाफ 09 अगस्त,2022 को तलाशी और जब्ती अभियान चलाया। इस तलाशी अभियान के दौरान, राजकोट, मोरबी, अहमदाबाद, रायपुर, गुवाहाटी, गुड़गांव और कोलकाता में फैले कुल 36 परिसरों की जांच की गई। इस तलाशी अभियान में ऐसे लोगों पर भी शिकंजा कसा गया है जो इस समूह को धन मुहैया कराने में शामिल हैं।
तलाशी अभियान के दौरान, दस्तावेजों और डिजिटल डेटा के रूप में विभिन्न आपत्तिजनक सबूत मिले हैं और इन्हें जब्त किया गया है। इन साक्ष्यों के शुरूआती जांच से पता चलता है कि यह समूह विभिन्न तरीकों को अपनाकर बड़े पैमाने पर कर चोरी में संलिप्त है, जिसमें खातों के अलावा बाहर बेहिसाब नकद बिक्री, बिक्री के चालान के तहत और फर्जी खरीद की बुकिंग शामिल है। समूह को संबंधित पक्षों से फर्जी असुरक्षित ऋणों और कोलकाता स्थित जाली कंपनियों से शेयर पूंजी के माध्यम से बेहिसाब रकम जमा करने में भी संलिप्त पाया गया है।
इसके अलावा, धन मुहैया करने में शामिल गुजरात के एक व्यक्ति के माध्यम से भी आवास प्रविष्टियों का उपयोग करके नियमित खाताबही में भी बेहिसाब धन की हेरफेर करने में समूह के शामिल होने का संकेत देने वाले भी कई सबूत मिले हैं।
अब तक की गई तलाशी कार्रवाई में 300 करोड़ रुपये से अधिक के नकद ऋण सहित 100 करोड़ रूपए के बेहिसाब लेनदेन का भी पता चला है।
फिलहाल इस मामले में आगे की जांच जारी है।